Wong Badawi (cara Arab: بَدَوِي "badawī") iku sawijining golongan étnis semi-nomadhik Arab, asalé saka kelompok nomadhik sing ing sujarahé ndunungi segara wedhiné Arab lan Suriah. Jeneng kelompok kuwi artiné "wong segara wedhi" ing basa Arab. Wewengkoné nyrambahi sambané segara wedhi ing Afrika Lor nganti wedhi krakalaning Wétan Tengah. Kelompok iki adaté kapérang dadi suku-suku, utawa klan-klan (ing basa Arab diarani "ʿashāʾir"; عَشَائِر) lan nunggal budaya babagan angon unta lan wedhus.